**Viljami Marjala** (s. 29. tammikuuta 2003 Oulu) on suomalainen jääkiekkoilija, joka edustaa SM-liigajoukkue Turun Palloseuraa. Hän on pelipaikaltaan vasen laitahyökkääjä, mutta on pelannut myös keskellä.

Ura
---

### Seuraura

Marjala aloitti Oulun Kärppien luistelukoulussa omien sanojensa mukaan 3–4-vuotiaana. Hän voitti kauden 2017–2018 päätteeksi C-nuorten SM-hopeaa. Kauden 2018–2019 Marjala pelasi suurimmaksi osaksi Kärppien B-nuorissa, mutta hän pelasi osan kaudestaan myös C-nuorissa, jossa Marjala voitti suomenmestaruuden.

Marjala siirtyi kaudeksi 2020–2021 QMJHL-joukkue Quebec Rempartsiin, joka oli varannut hänet 14. pelaajana CHL:n varaustilaisuudessa 2020. Marjala oli koronaviruspandemian lyhentämällä kaudella Rempartsin paras syöttäjä 22 syöttöpisteellä ja kolmanneksi paras pistemies 27 tehopisteellä. Buffalo Sabres varasi Marjalan viidennellä kierroksella 159. pelaajana NHL:n varaustilaisuudessa 2021.

Kaudeksi 2022–2023 Marjala siirtyi kaksivuotisella SM-liigasopimuksella Turun Palloseuraan. Hän teki miesten pääsarjadebyyttinsä Mestarien liigan toisella kierroksella 4. syyskuuta 2022 sveitsiläistä EV Zugia vastaan. Marjala merkittiin TPS:n kolmossentteriksi laidoilleen Tyler Steenbergen ja Kalle Väisänen. Hän sai ottelussa jääaikaa 8.56 minuuttia. SM-liigadebyyttinsä Marjala teki runkosarjan neljännellä kierroksella 21. syyskuuta 2022 vieraissa JYPiä vastaan. Hänet merkittiin TPS:n kakkossentteriksi laidoilleen Pavol Skalický ja Anthony Rech. Marjala sai ottelussa jääaikaa 13.57 minuuttia. Hän sai myös syöttöpisteen Rechin tekemään avausmaaliin ja Marjalalle merkittiin teholukema +2. Liigauransa avausmaalin hän teki kolmannessa ottelussaan 16. joulukuuta 2022 vieraissa KooKoota vastaan. Marjala teki kauden aikana SM-liigassa 9 tehopistettä 15 runkosarjaottelussa ja yhden maalin kolmessa pudotuspeliottelussa. CHL:ssä hän pelasi kolme ottelua ilman tehopisteitä. Suurimman osan kaudestaan Marjala pelasi kuitenkin TPS:n U20-joukkueessa. Hänet valittiin U20 SM-sarjan joulukuun kuukauden pelaajaksi. Marjala oli 51 tehopisteellä TPS:n paras pistemies ja 33 syötöllään syöttäjä sekä hän jakoi sisäisen maalipörssin voiton 18 maalillaan Väinö Sirkiän kanssa. Marjala sijoittui koko sarjan pistepörssissä neljänneksi. Hän voitti myös TPS:n sisäisen tehotilaston lukemalla +29. Marjala oli joukkueen paras pistemies ja maalintekijä myös pudotuspeleissä kolmella maalilla ja seitsemällä tehopisteellä. Pronssiottelussa Ässiä vastaan hän teki yhden maalin ja kolme tehopistettä, kun TPS voitti SM-pronssia lukemin 7–3. Marjala valittiin U20 SM-sarjan ensimmäiseen tähdistökentälliseen.

Tammikuussa 2024 Marjala teki vuoden jatkosopimuksen TPS:n kanssa.

### Maajoukkueura

Marjala pelasi World U-17 Hockey Challengessa vuonna 2019. Yhteensä hän on pelannut seitsemän nuorten ja 27 poikien maaottelua.

Pelityyli
---------

Marjala on kuvaillut olevansa monipuolinen hyökkääjä, joka pystyy pelaamaan eri rooleissa ja eri pelipaikoilla. Marjalan mukaan hänen vahvuutensa löytyvät kiekon kanssa pelaamisessa ja pelin näkemisessä. Marjalan mukaan syöttely on aina ollut hänen vahvuutensa. Marjala on omien sanojensa mukaan pystynyt hyvin pelaamaan myös kamppailu- ja puolustuspeliä. Hän on maininnut kehityskohteikseen kamppailupelaamisen ja luistelun räjähtävyyden miesten peleihin siirtyessä.

Muuta
-----

Marjala valmistui merkonomiksi Oulun seudun ammattiopistosta maaliskuussa 2022.

Marjala harrasti lapsena myös jalkapalloa.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2019–2020 | Kärpät | A-SM | 20 | 3 | 5 | 8 | 4 | – | – | – | – | – |
| 2020–2021 | Quebec Remparts | QMJHL | 30 | 5 | 22 | 27 | 10 | 6 | 1 | 4 | 5 | 0 |
| 2021–2022 | Quebec Remparts | QMJHL | 68 | 13 | 33 | 46 | 8 | 12 | 1 | 7 | 8 | 0 |
| 2022–2023 | TPS | U20-SM | 32 | 18 | 33 | 51 | 14 | 6 | 3 | 4 | 7 | 2 | Ykköstähdistö |
|  | TPS | SM-liiga | 15 | 4 | 5 | 9 | 0 | 3 | 0 | 1 | 1 | 2 |
| 1 kausi | yhteensä | SM-liiga | 15 | 4 | 5 | 9 | 0 | 3 | 0 | 1 | 1 | 2 |

Lähteet
-------

* Viljami Marjala The Internet Hockey Databasessa (englanniksi)
* Viljami Marjala Eurohockey-sivustolla (englanniksi)
* Viljami Marjala *Elite Prospects*. Everysport Media Group AB.  (englanniksi)

### Viitteet

1. 1 2 3  Viljami Marjala *Elite Prospects*. Everysport Media Group AB.  (englanniksi)
2. 1 2  Matches *championshockeyleague.com*.  4.9.2022. Champions Hockey League (CHL) AG. Viitattu 5.9.2022. (englanniksi)
3. 1 2 3  Tallskog, Mika: Hyökkääjä Viljami Marjala haki oppia Kanadasta ja palaa nyt Suomeen – "TPS ei ollut loppujen lopuksi vaikea valinta" *Jatkoaika.com*.  26.7.2022. Jatkoaika r.y. Viitattu 5.9.2022.
4. ↑  Arponen, Miika: Kärppien maajoukkuelupaus siirtyy Quebecin juniorisarjaan *Jatkoaika.com*.  9.7.2020. Jatkoaika r.y. Viitattu 5.9.2022.
5. ↑  Elite Prospects - Québec Remparts *eliteprospects.com*. Everysport Media Group AB. Viitattu 5.9.2022. (englanniksi)
6. ↑  At No. 159, Sabres take Finnish winger Viljami Marjala from Quebec League *Buffalo News*.  24.7.2021. Viitattu 20.1.2024. (englanniksi)
7. ↑  TPS nappasi hyökkääjälupauksen – Viljami Marjala palaa Pohjois-Amerikasta kotimaahan *Jatkoaika.com*.  13.6.2022. Jatkoaika r.y. Viitattu 5.9.2022.
8. ↑  Matches *championshockeyleague.com*.  4.9.2022. Champions Hockey League (CHL) AG. Viitattu 5.9.2022. (englanniksi)
9. ↑  JYP - TPS, 21.9.2022 *liiga.fi*.  21.9.2022. Jääkiekon SM-liiga Oy. Viitattu 21.9.2022.
10. ↑  JYP - TPS, 21.9.2022 *liiga.fi*.  21.9.2022. Jääkiekon SM-liiga Oy. Viitattu 21.9.2022.
11. ↑  Kookoo - TPS, 16.12.2022 *liiga.fi*.  16.12.2022. Jääkiekon SM-liiga Oy. Viitattu 18.12.2022.
12. ↑  Mennander, Pasi: TPS:n Viljami Marjala joulukuun paras pelaaja U20 SM-sarjassa *leijonat.fi*.  3.1.2023. Suomen Jääkiekkoliitto ry – Finlands Ishockeyförbund rf. Viitattu 5.1.2023.
13. ↑  Elite Prospects - U20 SM-sarja Stats 2022-2023 (Tilastossa kolmanneksi sijoittuneen Antti Virtasen joukkue SaiPa ei pelannut ylemmässä jatkosarjassa.) *eliteprospects.com*. Everysport Media Group AB. Viitattu 25.4.2023. (englanniksi)
14. ↑  Elite Prospects - TPS U20 *eliteprospects.com*. Everysport Media Group AB. Viitattu 25.4.2023. (englanniksi)
15. ↑  Löfman, Sini: Maalikooste: TPS:lle pronssia U20 SM-sarjassa *leijonat.fi*.  29.3.2023. Suomen Jääkiekkoliitto ry – Finlands Ishockeyförbund rf. Viitattu 25.4.2023.
16. ↑  Mennander, Pasi: U20 SM-sarjan kauden 2022–23 palkitut pelaajat ja tähtikentät *leijonat.fi*.  7.3.2023. Suomen Jääkiekkoliitto ry – Finlands Ishockeyförbund rf. Viitattu 25.4.2023.
17. ↑  Viljami Marjala teki vuoden jatkosopimuksen TPS:n kanssa *Aamuset*.  20.1.2024. Viitattu 20.1.2024.
18. ↑  Tu­han­net ovat val­mis­tu­neet am­mat­tiin – katso tästä Poh­jois-Suo­men op­pi­lai­tok­sis­ta val­mis­tu­neet *kaleva.fi*.  3.6.2022. Kaleva365 Oy. Viitattu 5.9.2022.

TPS – SM-liiga
4 M. Jokinen |
6 Rafkin |
7 Lauridsen |
9 Koivu |
17 Talvitie (**A**) |
20 Marjala |
21 Fröberg |
26 Korpikoski |
27 Dudas |
29 Hakala |
32 Vali |
35 Anttila |
39 Lindberg |
40 Lehtonen |
41 Intonen |
42 Suomi |
44 Arell (**A**) |
49 Wernblom |
51 Nurmi |
52 Palmu (**A**) |
55 Johansson |
57 Munkki |
58 Väisänen |
59 Hemming |
61 Jasu (**C**) |
62 Jürgens |
63 Kulmala |
67 Sevänen |
76 Lindsten |
77 Haapanen |
81 Koskinen |
84 Pikkarainen |
91 J. Jokinen |
98 Teissala  

Valmentajat Miettinen – Kalto – Salo – Moisanen – Mierlahti – Rosendahl – Granholm